Ivana Bodrožić

**Ivana Bodrožić** (Vukovar, 1982.) je hrvatska književnica.

## Biografija
Ivana Bodrožić rođena je 1982. godine u Vukovaru, opću gimnaziju pohađala je u Zagrebu, a magistrirala je na studiju filozofije i kroatistike Sveučilišta u Zagrebu.

Za vrijeme rata 1990-ih njezin otac Ante ubijen je na Ovčari, (službeno se vodi kao nestao), a ona je s majkom i bratom kao izbjeglica živjela u Zagrebu i Kumrovcu. Od 2006. do 2016. imala je dvostruko prezime Simić Bodrožić, dok je bila u braku s književnikom i urednikom Romanom Simićem.

Za zbirku poezije *Prvi korak u tamu* objavljenu 2005. godine nagrađena je uglednom književnom nagradom Goran za mlade pjesnike. Za istu zbirku dobiva nagradu  Matice hrvatske Kvirin, za najboljeg pjesnika do 35 godina. Poeziju objavljuje u raznim književnim časopisima (*Vijenac*, *Quorum*, *Poezija*), a uvrštena je i u antologiju suvremene hrvatske poezije *Utjeha kaosa* Miroslava Mićanovića, kao najmlađa autorica. Također je uvrštena u antologiju Damira Šodana *Drugom stranom*. Pjesme su joj prevođene na razne evropske jezike, a prijevod cjelovite zbirke *Prvi korak u tamu* izašao je na španjolskom jeziku.
 
Roman *Hotel Zagorje* (objavljen 2010. godine u izdavačkoj kući Profil) nagrađen je sljedećim nagradama: Josip i Ivan Kozarac (Povelja uspješnosti); Kočićevo pero, Banjaluka – Beograd (za vanredne uspehe u savremenoj književnosti); Kiklop – za najbolje prozno djelo. 2012. godine izišao je njemački prijevod tog romana u uglednoj izdavačkoj kući Hanser, te u francuskoj Acte Sud. Roman je objavljen i u Srbiji, te na slovenskom, češkom, makedonskom,  turskom i danskom jeziku. Prema istom djelu, kao koscenaristica, Ivana Bodrožić zajedno s nagrađivanom bosanskohercegovačkom redateljicom Jasmilom Žbanić napisala je scenarij za igrani film. Dobitnica je Večernjakove nagrade „Ranko Marinković“ (2. mjesto) za najbolju kratku priču u 2011. godini.

## Djela (izbor)
*  .
::španjolsko izdanje: *Primer paso a la oscuridad*, Baile del Sol, Tenerife, 2011.
*  . ..
::Inozemna izdanja:
::*Hotel Zagorje*, Modrijan, Ljubljana, 2011. 
::*Hotel Zagorje*, Rende, Beograd, 2011.  
::*Hôtel Z*, Actes Sud, Arles, 2012. 
::*Hotel Nirgendwo*, Zsolnay Verlag, Beč, 2012. 
::*Hotel Zagorje*, Magor, Skopje, 2012. 
::*Hotel Zagorje*, Paseka, Prag-Litomyšl, 2012. 
::*Hiçbir yer oteli*, Aylak Adam, Istanbul, 2015. 
::*Hotel Intetsteds*, Tiderne Skifter, Kopenhagen, 2015.
* 
* . . .
* .
* . . .
* .
* .
* .
* .
* .

## Nagrade
*2005. Goran za mlade pjesnike (za rukopis *Prvi korak u tamu*)
*2005. Kvirin, za najbolju pjesničku knjigu autora do 35 godina, (za zbirku pjesama *Prvi korak u tamu*)
*2010. Kočićevo pero za roman *Hotel Zagorje*
*2010. Kiklop za prozno djelo godine
*2011. Ranko Marinković, 2. nagrada, za kratku priču *Nema mjesta*
*2017. Balkan Noir, za roman *Rupa*
*2021. Meša Selimović, za roman *Sinovi, kćeri*

## Reference

## Vanjske veze

* 
* 
* 
* Djela čiji je autor Ivana Bodrožić  u međunarodnoj normativnoj datoteci VIAF
* Djela Ivane Bodrožić u Open Library
* Djela kojima je autor Ivana Bodrožić dostupna u digitalnoj biblioteci HathiTrust
* U Njemačkoj objavljena djela Ivane Bodrožić u katalogu Njemačke nacionalne knjižnice
* Ivana Bodrožić u katalogu Kongrasne biblioteke
* Indeksiranost djela Ivane Bodrožić u LibraryThing
* Biografija Ivane Bodrožić  na sajtu Hrvatskog društva pisaca
*